|  |
| --- |
| http://192.168.0.151/images/DocFlow/Emblem.jpg **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՊԱՆ ՀԱՄԱՅՆՔԻ ՂԵԿԱՎԱՐ գիծ**  Հայաստանի Հանրապետության Սյունիքի մարզի Կապան համայնք ՀՀ, Սյունիքի մարզ 3304, ք.Կապան, /+37460/720072, kapanmayor@gmail.com |

**Ո Ր Ո Շ ՈՒ Մ**

29 մայիսի 2025 թվականի   N 627-Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔՈՒՄ ԸՆԴՀԱՆՈՒՐ ՕԳՏԱԳՈՐԾՄԱՆ ԱՎՏՈՄՈԲԻԼԱՅԻՆ ՏՐԱՆՍՊՈՐՏՈՎ ԿԱՊԱՆ ՔԱՂԱՔԻ NN 1, 3, 6 ԵՎ 8 ԱՎՏՈԲՈՒՍԱՅԻՆ,** **NN** **2, 5,9, 10, 15 ՄԻԿՐՈԱՎՏՈԲՈՒՍԱՅԻՆ ԵՐԹՈՒՂԻՆԵՐԸ ՍՊԱՍԱՐԿԵԼՈՒ ԻՐԱՎՈՒՆՔԸ ԺԱՄԱՆԱԿԱՎՈՐ ՀԱՏԿԱՑՆԵԼՈՒ ՆՊԱՏԱԿՈՎ ԿԱՅԱՑԱԾ ՄՐՑՈՒՅԹԻ ԱՐԴՅՈՒՆՔՆԵՐԸ ԱՄՓՈՓԵԼՈՒ ԱՐՁԱՆԱԳՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 35-րդ հոդվածի 1-ին մասի 24-րդ կետով, 44-րդ հոդվածի 1-ին մասի 3-րդ կետով և «Ավտոմոբիլային տրանսպորտի մասին» ՀՀ օրենքով, հիմք ընդունելով Հայաստանի Հանրապետության Կառավարության 2020 թվականի դեկտեմբերի 3-ի` «Հայաստանի Հանրապետությունում ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպությունների և անհատ ձեռնարկատերեր ընտրելու մրցույթ անցկացնելու կարգը հաստատելու, Հայաստանի Հանրապետության Կառավարության 2001 թվականի օգոստոսի 16-ի N 762 և 2007 թվականի հունիսի 21-ի N 816-Ն որոշումները ուժը կորցրած ճանաչելու մասին» N 1994-Ն որոշումը,

**ո ր ո շ ու մ   ե մ.**

1.Հաստատել Հայաստանի Հանրապետության Սյունիքի մարզի Կապան քաղաքի NN **1,3, 6 և 8** ավտոբուսային, NN **2, 5, 9, 10 և 15**  միկրոավտոբուսային երթուղիներն ընդհանուր ավտոմոբիլային տրանսպորտով սպասարկելու իրավունքը ժամանակավոր հատկացնելու նպատակով ուղևորների կանոնավոր փոխադրումներ իրականացնող կազմակերպություններ և անհատ ձեռնարկատերեր ընտրելու նպատակով 2025 թվականի մայիսի 27-ին կայացած մրցույթի արդյունքների ամփոփման նիստի՝ 27.05.2025թ. արձանագրությունը` համաձայն հավելվածի:

2.Համայնքի տարածքում ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպությունների և անհատ ձեռնարկատերերի ընտրության մրցույթում Կապան քաղաքի N **1 և** N **6 ավտոբուսային,** N N 5, 9 և 15 միկրոավտոբուսային երթուղիների սպասարկումն իրականացնելու համար հաղթող ճանաչել «Լավ ընկեր» ՍՊԸ-ին, իսկ N **3,** N **8 ավտոբուսային, և** N **2,** N **10** միկրոավտոբուսային երթուղիների սպասարկման համար հաղթող ճանաչել «Կարեն-Գարիկ» ՍՊԸ-ին:

3.Մրցույթում հաղթած կազմակերպությունների հետ կնքել NN 1,2,3,5,6,8,9,10,15 երթուղիներում ընդհանուր ավտոմոբիլային տրանսպորտով սպասարկելու իրավունքը ժամանակավոր հատկացնելու նպատակով ուղևորների կանոնավոր փոխադրումներ իրականացնելու պայմանագրեր:

**ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ**

*2025թ. մայիսի 29**ք. Կապան*